title: 2012/802/ES: Eiropas Parlamenta Lēmums ( 2012. gada 23. oktobris ) par Eiropas Zāļu aģentūras 2010. finanšu gada budžeta izpildes apstiprināšanu

text:
               20.12.2012

               LV

               Eiropas Savienības Oficiālais Vēstnesis

               L 350/82

         EIROPAS PARLAMENTA LĒMUMS
   (2012. gada 23. oktobris)
   par Eiropas Zāļu aģentūras 2010. finanšu gada budžeta izpildes apstiprināšanu
   (2012/802/ES)
   EIROPAS PARLAMENTS,

               —

               ņemot vērā Eiropas Zāļu aģentūras 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Zāļu aģentūras 2010. finanšu gada pārskatiem, ar Aģentūras atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Parlamenta 2012. gada 10. maija lēmumu (2), ar kuru tiek atlikts lēmums par 2010. finanšu gada budžeta izpildes apstiprināšanu, kā arī lēmumam pievienoto rezolūciju un Eiropas Zāļu aģentūras izpilddirektora atbildes,

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un jo īpaši tās 185. pantu,

               —

               ņemot vērā Eiropas Parlamenta un Padomes Regulu (EK) Nr. 726/2004 (4), ar ko izveido Eiropas Zāļu aģentūru, un jo īpaši tās 68. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Eiropas Parlamenta, Padomes un Komisijas 2012. gada jūnijā pieņemto kopīgo paziņojumu par decentralizētajām aģentūrām un tam pievietoto vienoto pieeju, kas izriet no iestāžu darba grupas, kas izveidota 2009. gada martā, par decentralizētām aģentūrām paveiktā, un jo īpaši ņemot vērā sadaļas par vienotās pieejas pārvaldību, darbībām, plānošanu, pārskatatbildību un pārredzamību,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas otro ziņojumu un Vides, sabiedrības veselības un pārtikas nekaitīguma komitejas atzinumu (A7-0298/2012),

               1.

               sniedz Eiropas Zāļu aģentūras izpilddirektoram apstiprinājumu par Aģentūras 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Zāļu aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 27. lpp.

      (2)  OV L 286, 17.10.2012., 377. lpp.

      (3)  OV L 248, 16.9.2002., 1. lpp.

      (4)  OV L 136, 30.4.2004., 1. lpp.

      (5)  OV L 357, 31.12.2002., 72. lpp.
    ---documentbreak---

               20.12.2012

               LV

               Eiropas Savienības Oficiālais Vēstnesis

               L 350/84

         EIROPAS PARLAMENTA REZOLŪCIJA
   (2012. gada 23. oktobris)
   ar konstatējumiem, kas ir neatņemama daļa no lēmuma par Eiropas Zāļu aģentūras 2010. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Zāļu aģentūras 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Zāļu aģentūras 2010. finanšu gada pārskatiem, ar Aģentūras atbildēm (1),

               —

               ņemot vērā Padomes 2012. gada 21. februāra ieteikumu (06083/2012 — C7-0051/2012),

               —

               ņemot vērā Parlamenta 2012. gada 10. maija lēmumu (2), ar kuru tiek atlikts lēmums par 2010. finanšu gada budžeta izpildes apstiprināšanu, kā arī lēmumam pievienoto rezolūciju un Eiropas Zāļu aģentūras izpilddirektora atbildes,

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un jo īpaši tās 185. pantu,

               —

               ņemot vērā Eiropas Parlamenta un Padomes Regulu (EK) Nr. 726/2004 (4), ar ko izveido Eiropas Zāļu aģentūru, un jo īpaši tās 68. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Eiropas Parlamenta, Padomes un Komisijas 2012. gada jūnijā pieņemto kopīgo paziņojumu par decentralizētajām aģentūrām un tam pievietoto vienoto pieeju, kas izriet no iestāžu darba grupas, kas izveidota 2009. gada martā, par decentralizētām aģentūrām paveiktā, un jo īpaši ņemot vērā sadaļas par vienotās pieejas pārvaldību, darbībām, plānošanu, pārskatatbildību un pārredzamību,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas otro ziņojumu un Vides, sabiedrības veselības un pārtikas nekaitīguma komitejas atzinumu (A7-0298/2012),

               A.

               tā kā 2012. gada 10. maijā Eiropas Parlaments atlika lēmuma pieņemšanu par Eiropas Zāļu aģentūras (Aģentūras) 2010. finanšu gada budžeta izpildes apstiprināšanu un kontu slēgšanu;

               B.

               tā kā Aģentūra lielā mērā ir novērsusi 2012. gada 10. maija ziņojumā norādītos trūkumus un 2012. gada 2. un 6. jūlija un 2012. gada2., 7. un 24. augusta vēstulē sniedza budžeta izpildes apstiprinātājiestādei būtisku informāciju;

               C.

               tā kā budžeta izpildes apstiprināšana ir likumīgs Eiropas Parlamenta rīcībā esošs instruments, kas paredz pieņemt lēmumu, pamatojoties uz faktiem un objektīviem argumentiem; šajā saistībā atgādina par spēkā esošajiem noteikumiem, t. i., Eiropas Kopienu Civildienesta noteikumiem un Pārējo darbinieku nodarbināšanas kārtību, Finanšu regulu, ko piemēro Eiropas Kopienu vispārējam budžetam, regulu, ar ko Aģentūra izveidota, un konkrētu, Aģentūras izstrādātu politiku un procedūrām,

               1.

               atgādina, cik nozīmīgs ir Aģentūras darbs, nodrošinot labākos iespējamos zinātniskos ieteikumus ES dalībvalstīm un ES iestādēm ikvienā jautājumā, kas attiecas uz cilvēkiem paredzēto un veterināro zāļu kvalitātes, drošuma un efektivitātes novērtēšanu;

      Saistībā ar 2009. gada budžeta izpildes apstiprinājumu veiktie pēcpasākumi

               2.

               ņem vērā, ka 2012. gada 7. jūnijā valde apstiprināja Iepirkumu un līgumu padomdevējas komitejas jauno struktūru un darbības jomu; atzinīgi vērtē to, ka Aģentūra ieviesa iepirkumu daudzgadu plānu 2012.–2014. gadam, kā to prasīja budžeta izpildes apstiprinātājiestāde ziņojumā par 2009. finanšu gada budžeta izpildes apstiprināšanu;

      Apropriāciju pārnešana un atcelšana

               3.

               atgādina, ka Revīzijas palāta ir ziņojusi par augstu pārnesto apropriāciju līmeni 2010. finanšu gadā, kā arī neatbilstību budžeta gada pārskata principam; atzinīgi vērtē to, ka Aģentūra ir nostiprinājusi procedūras ieņēmumu par maksām prognozēšanai, izveidojot darba grupu, kas pirms iesniegšanas Aģentūrai ciešā sadarbībā ar farmācijas rūpniecību analizē farmaceitisko produktu pētījumu statusu; atzīmē Aģentūras stingro apņemšanos sadarboties ar Komisijas Budžeta ģenerāldirektorātu, lai, veicot pašreizējo finanšu pamatnoteikumu pārskatīšanu, izveidotu stabilu satvaru;

               4.

               pilnībā atbalsta visus aģentūras vadības un administrācijas centienus reformēt maksājumu sistēmu par dalībvalstu iestāžu sniegtajiem pakalpojumiem, jo tās pamatā noteikti jābūt reālajām izmaksām; tāpēc atzinīgi vērtē Aģentūras iniciatīvu izstrādāt jaunu priekšlikumu iesniegšanai valdē; mudina valdi nekavējoties rīkot apspriedi un pieņemt lēmumu par šo maksājumu sistēmu un sagaida, ka valde šo mudinājumu ņems vērā;

      Pārredzamība un interešu konfliktu pārvaldība

               5.

               atzīmē, ka Aģentūra 2012. gada novembrī rīko semināru, kurā piedalīsies plašs ieinteresēto personu loks, nolūkā izstrādāt kārtību, kādā tiks nodrošināta publiska piekļuve klīnisko izmēģinājumu datiem, un norāda, ka strauji ir progresējusi Aģentūras zinātniskā personāla atlase un apmācība ar mērķi nostiprināt jēldatu analīzi;

               6.

               atzīmē, ka Aģentūra ir uzlabojusi sistemātisko ex-ante un ex-post pārbaužu darbības jomu un metodoloģiju saistībā ar interešu deklarācijas izskatīšanu, turklāt atzinīgi vērtē Aģentūras lēmumu katru gadu izvērtēt pārskatīto politiku attiecībā uz interešu deklarāciju; tāpēc aicina Aģentūru reizi sešos mēnešos informēt budžeta budžeta izpildes apstiprinātājiestādi par pārskatītās politikas īstenošanu un jo īpaši par ex-ante un ex-post pārbaudēm;

               7.

               ar gandarījumu konstatē, ka Aģentūra ir sākusi publicēt atsevišķu zinātnisko komiteju sanāksmju protokolus, kā pirmo publicējot Pediatrijas komitejas 2012. gada jūlija sanāksmes protokolu; pieņem zināšanai, ka visu zinātnisko komiteju sanāksmju protokolu publicēšanu pabeigs tikai 2013. gada beigās;

               8.

               norāda, ka paustās bažas saistībā ar finanšu plūsmām un iespējamiem interešu konfliktiem maksājumu apstrādē, ja pienākumi netiek pietiekami nošķirti, Aģentūra ir ņēmusi vērā, par tās finanšu sistēmas pamatu ieviešot SAP grāmatvedības programmatūru;

               9.

               uzsver, ka 2012. gada jūnijā Aģentūrā tika konstatēts tā dēvētais “virpuļdurvju” gadījums, kad bijušais Juridiskā dienesta vadītājs kā vecākais padomnieks strādāja ASV bāzētā juridiskā firmā, kuras vairāki klienti bija farmācijas rūpniecības uzņēmumi; atzīmē, ka Aģentūras izpilddirektors uzsāka bijušā Juridiskā dienesta vadītāja darba izvērtēšanu; aicina Aģentūru līdz 2012. gada beigām informēt budžeta izpildes apstiprinātājiestādi par šīs izvērtēšanas rezultātiem;

               10.

               pieņem zināšanai, ka Aģentūra ir sākusi to Aģentūras ekspertu un komitejas locekļu interešu deklarāciju pārbaužu procesu, kuri laikposmā no 2012. gada 1. janvāra līdz 31. maijam bija aktīvi iesaistīti Aģentūras darbībās, šīs interešu deklarācijas salīdzinot ar ekspertu un komiteju locekļu curriculum vitae; norāda, ka apmēram 54 % no ekspertiem un komiteju locekļiem ir iesnieguši Aģentūrai atjauninātu curriculum vitae; aicina Aģentūru līdz nākamās budžeta izpildes apstiprināšanas procedūras sākumam informēt budžeta izpildes apstiprinātājiestādi par pārbaužu grafiku un rezultātiem attiecībā uz atlikušajiem 46 %;

               11.

               atzinīgi vērtē Aģentūras iniciatīvu savā tīmekļa vietnē publiskot to vadošos amatos esošo darbinieku un to ekspertu interešu deklarācijas, kuri iesaistīti medicīnisko produktu novērtēšanā; ar interesi norāda, ka ekspertu sarakstā arī norādīts interešu konflikta riska līmenis; atzinīgi vērtē Aģentūras apņemšanos no 2013. gada pirmā ceturkšņa kopā ar Aģentūras ekspertu datubāzē iekļauto zinātnisko ekspertu interešu deklarācijām publiskot arī profesionālās un izglītības pieredzes datus un nākamo budžeta izpildes apstiprināšanas procedūru laikā cieši sekos līdzi šim publiskošanas procesam;

               12.

               atzinīgi vērtē to, ka Aģentūra ir paziņojusi nodomu ieviest ex-ante un ex-post sistēmu attiecībā uz interešu deklarācijām, jo īpaši izlases veidā veicot salīdzinājumus ar CV un ekspertu sniegtajām ziņām valsts līmenī; prasa Aģentūrai, lai tā budžeta kontroles iestādei darītu zināmu precīzu jaunās sistēmas ieviešanas grafiku;

               13.

               ir vienisprātis ar Aģentūru, ka iesniegto interešu deklarāciju ticamību un pareizību var nodrošināt tikai tādā gadījumā, ja paši farmācijas uzņēmumi publisko to ekspertu un pētniecības centru sarakstus, ar kuriem tie sadarbojas, kā arī norāda attiecīgās summas, kas apliecina finansiālās saiknes ar minētajiem ekspertiem un pētniecības centriem; ir vienisprātis ar Aģentūru, ka ir jāapsver tas, vai šajā jomā vajadzētu iesniegt likumdošanas iniciatīvu;

               14.

               ņem vērā Aģentūras centienus kliedēt budžeta izpildes apstiprinātājiestādes bažas attiecībā uz konfliktu interešu novēršanu un pārvaldību; jo īpaši atzīmē budžeta izpildes apstiprinātājiestādes saņemtos 2012. gada 29. jūnija un 2012. gada 7. augusta ziņojumus par IRD konstatētajiem interešu konflikta pārvaldības gadījumiem un par ārstniecības līdzekļa Pandemrix novērtēšanā iesaistīto ekspertu iespējamo interešu konfliktu;

               15.

               ir cieši pārliecināts, ka spēkā esošo noteikumu pārkāpuma gadījumā ir jāveic nepieciešamie pasākumi; uzskata, ka šādos gadījumos Aģentūrai ir jāizveido rīcības plāns ar precīzu grafiku nepilnību novēršanai, Eiropas Parlamentam ir jāuzrauga šā plāna īstenošana un vai nu Eiropas Parlamentam, vai Eiropas likumdevējam ir jārisina radušās problēmas, mainot spēkā esošos noteikumus un regulējumu, lai novērstu iespējamos trūkumus;

               16.

               aicina Aģentūru katrā gada darbības pārskatā iekļaut atsevišķu sadaļu, kurā izklāstīti pasākumi, kas veikti, lai novērstu un pārvaldītu interešu konfliktus, cita starpā norādot:

                           —

                           pārbaudīto iespējamo interešu konflikta gadījumu skaitu,

                           —

                           tā dēvēto “virpuļdurvju” gadījumu skaitu,

                           —

                           pasākumus, kādi veikti katrā gadījumu kategorijā,

                           —

                           sākto uzticības zaudēšanas procedūru skaitu un rezultātus,

                           —

                           piemērotos sodus,

                     prasa Aģentūrai sniegt budžeta izpildes apstiprinātājiestādei detalizētu informāciju par veiktajiem pasākumiem;

               17.

               uzskata par ievērības cienīgu to, ka atbildīgajai komitejai ir ciešs kontakts ar Aģentūru, ka tā ir uzaicinājusi izpilddirektoru vismaz reizi gadā apmainīties viedokļiem, iecēlusi savas komitejas locekli par kontaktpersonu un reizi divos gados apmeklē Aģentūru; atgādina, ka iepriekšējais apmeklējums notika 2011. gada jūnijā;

               18.

               kopumā atzinīgi vērtē panākto vienošanos par kopīgo paziņojumu un iepriekš minēto vienoto pieeju attiecībā uz decentralizētām aģentūrām, kas aktualizē dažus elementus, kas ir svarīgi, lai varētu apstiprināt budžeta izpildi, kā arī uzskata, ka rīcības plānā vienotās pieejas, ar ko Komisija nāks klajā 2012. gada beigās, īstenošanai šie jautājumi tiks pienācīgi ņemti vērā;

               19.

               attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāla rakstura konstatējumi, atsaucas uz 2012. gada 10. maija rezolūciju par aģentūru darbību, finanšu pārvaldību un kontroli (6).

      (1)  OV C 366, 15.12.2011., 27. lpp.

      (2)  OV L 286, 17.10.2012., 377. lpp..

      (3)  OV L 248, 16.9.2002., 1. lpp.

      (4)  OV L 136, 30.4.2004., 1. lpp.

      (5)  OV L 357, 31.12.2002., 72. lpp.

      (6)  OV L 286, 17.10.2012., 388. lpp.


title: 2012/469/ES: Padomes Lēmums ( 2012. gada 24. jūlijs ) par nostāju, kas Eiropas Savienībai jāieņem Apvienoto Nāciju Organizācijas Eiropas Ekonomikas komisijas Administratīvajā komitejā attiecībā uz noteikumu projektu par joslu uzraudzības sistēmām un noteikumu projektu par uzlabotām avārijas bremzēšanas sistēmām  Dokuments attiecas uz EEZ

text:
               10.8.2012

               LV

               Eiropas Savienības Oficiālais Vēstnesis

               L 213/2

         PADOMES LĒMUMS
   (2012. gada 24. jūlijs)
   par nostāju, kas Eiropas Savienībai jāieņem Apvienoto Nāciju Organizācijas Eiropas Ekonomikas komisijas Administratīvajā komitejā attiecībā uz noteikumu projektu par joslu uzraudzības sistēmām un noteikumu projektu par uzlabotām avārijas bremzēšanas sistēmām
   (Dokuments attiecas uz EEZ)
   (2012/469/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu, saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar Padomes Lēmumu 97/836/EK (1) Savienība ir pievienojusies Apvienoto Nāciju Organizācijas Eiropas Ekonomikas komisijas (“ANO EEK”) Nolīgumam par vienotu tehnisko prasību pieņemšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“pārskatītais 1958. gada nolīgums”).

               (2)

               Saskaņotu prasību ANO EEK noteikumu projektā par vienotiem noteikumiem, kas attiecas uz mehānisko transportlīdzekļu apstiprināšanu attiecībā uz joslu uzraudzības sistēmu (2), un ANO EEK noteikumu projektā par uzlabotām avārijas bremzēšanas sistēmām (3) (“ANO EEK noteikumu projekti”) mērķis ir likvidēt mehānisko transportlīdzekļu tirdzniecības tehniskos šķēršļus starp pārskatītā 1958. gada nolīguma līgumslēdzējām pusēm un nodrošināt, ka šādiem transportlīdzekļiem ir augsts drošuma un aizsardzības līmenis.

               (3)

               Eiropas Parlamenta un Padomes Regula (EK) Nr. 661/2009 (2009. gada 13. jūlijs) par tipa apstiprināšanas prasībām attiecībā uz mehānisko transportlīdzekļu, to piekabju un tiem paredzēto sistēmu, sastāvdaļu un atsevišķu tehnisko vienību vispārējo drošību (4) atļauj uzstādīt joslu uzraudzības sistēmas un uzlabotas avārijas bremzēšanas sistēmas konkrētiem M2, N2, M3 un N3 kategorijas mehāniskajiem transportlīdzekļiem.

               (4)

               Ir lietderīgi noteikt nostāju, kas Savienības vārdā ir jāieņem pārskatītajā 1958. gada nolīgumā paredzētajā administratīvajā komitejā par ANO EEK noteikumu projektu pieņemšanu,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienībai jāieņem pārskatītajā 1958. gada Nolīgumā paredzētajā administratīvajā komitejā ir balsojumā atbalstīt ANO EEK noteikumu projektu par vienotiem noteikumiem, kas attiecas uz mehānisko transportlīdzekļu apstiprināšanu attiecībā uz joslu uzraudzības sistēmu, kas iekļauti dokumentos EEK/TRANS/WP.29/2011/78, EEK/TRANS/WP.29/2011/89 un EEK/TRANS/WP.29/2011/91.
   2. pants
   Nostāja, kas Eiropas Savienībai jāieņem pārskatītajā 1958. gada Nolīgumā paredzētajā administratīvajā komitejā, ir balsojumā atbalstīt ANO EEK noteikumu projektu par uzlabotām avārijas bremzēšanas sistēmām, kas iekļauti dokumentos EEK/TRANS/WP.29/2011/92, EEK/TRANS/WP.29/2011/93 ar to grozījumiem.
   3. pants
   Šis lēmums stājas spēkā tā pieņemšanas dienā.

      Briselē, 2012. gada 24. jūlijā

            Padomes vārdā –

            priekšsēdētājs

         A. D. MAVROYIANNIS

      (1)  OV L 346, 17.12.1997., 78. lpp.

      (2)  ANO/EEK dokumenti ECE/TRANS/WP.29/2011/78, ECE/TRANS/WP.29/2011/89 un ECE/TRANS/WP.29/2011/91.

      (3)  ANO/EEK dokumenti ECE/TRANS/WP.29/2011/92, ECE/TRANS/WP.29/2011/92/1. grozījums, ECE/TRANS/WP.29/2011/93 un ECE TRANS/WP.29/2011/93/1. grozījums.

      (4)  OV L 200, 31.7.2009., 1. lpp.


title: 2014/518/Euratom: Padomes Lēmums ( 2014. gada 14. aprīlis ), ar ko apstiprina to, ka Eiropas Komisija Eiropas Atomenerģijas kopienas vārdā noslēdz protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai

text:
               6.8.2014

               LV

               Eiropas Savienības Oficiālais Vēstnesis

               L 233/20

         PADOMES LĒMUMS
   (2014. gada 14. aprīlis),
   ar ko apstiprina to, ka Eiropas Komisija Eiropas Atomenerģijas kopienas vārdā noslēdz protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai

      (2014/518/Euratom)

   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,
   ņemot vērā Eiropas Eiropas Komisijas ieteikumu,
   tā kā:

               (1)

               Padome 2012. gada 24. septembrī pilnvaroja Komisiju sākt sarunas ar Serbijas Republiku nolūkā noslēgt protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (“protokols”).

               (2)

               Minētās sarunas tika sekmīgi pabeigtas un protokols parafēts 2013. gada 10. decembrī.

               (3)

               Būtu jāapstiprina tas, ka par jautājumiem, kas attiecas uz Eiropas Atomenerģijas kopienas darbības jomu, protokolu noslēdz Komisija.

               (4)

               Par jautājumiem, kas ir Savienības un tās dalībvalstu kompetencē, protokola parakstīšanai un noslēgšanai ir paredzēta atsevišķa procedūra,

         IR PIEŅĒMUSI ŠO LĒMUMU.
   1. pants
   Ar šo tiek apstiprināts tas, ka Eiropas Komisija Eiropas Atomenerģijas kopienas vārdā noslēdz protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai.
   Protokola teksts ir pievienots lēmumam par tā parakstīšanu.
   2. pants
   Šis lēmums stājas spēkā tā pieņemšanas dienā.

      Luksemburgā, 2014. gada 14. aprīlī

            Padomes vārdā –

            priekšsēdētāja

         C. ASHTON


title: 2010/125/: Padomes Lēmums ( 2010. gada 25. februāris ) par Līguma par Eiropas Savienības darbību 255. pantā paredzētās komitejas locekļu iecelšanu

text:
               27.2.2010

               LV

               Eiropas Savienības Oficiālais Vēstnesis

               L 50/20

         PADOMES LĒMUMS
   (2010. gada 25. februāris)
   par Līguma par Eiropas Savienības darbību 255. pantā paredzētās komitejas locekļu iecelšanu
   (2010/125/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 255. panta otro daļu,
   ņemot vērā Tiesas priekšsēdētāja 2010. gada 26. janvāra iniciatīvu,
   tā kā:

               (1)

               Saskaņā ar Līguma 255. panta pirmo daļu izveido komiteju (turpmāk “komiteja”), kas sniedz atzinumu par kandidātu atbilstību Tiesas un Vispārējās tiesas tiesnešu un ģenerāladvokātu pienākumiem, pirms dalībvalstu valdības pieņem lēmumus par viņu iecelšanu.

               (2)

               Komitejas sastāvā ir septiņas personas, kas izraudzītas no bijušo Tiesas un Vispārējās tiesas locekļu, valstu augstāko tiesu tiesnešu un vispāratzītu kompetentu juristu vidus; vienu komitejas locekli izvirza Eiropas Parlaments.

               (3)

               Vajadzētu ievērot apsvērumu par līdzsvarotu komitejas sastāvu, proti, attiecībā uz tās ģeogrāfisko sastāvu, kā arī attiecībā uz dalībvalstu tiesību sistēmu pārstāvību.

               (4)

               Tādējādi būtu jāieceļ komitejas locekļi un tās priekšsēdētājs,

         IR PIEŅĒMUSI ŠO LĒMUMU.
   1. pants
   Ar šo uz četriem gadiem no 2010. gada 1. marta šādus Līguma par Eiropas Savienības darbību 255. pantā paredzētās komitejas locekļus:

                  Jean-Marc SAUVÉ kungs, priekšsēdētājs

                  Peter JANN kungs

               Lords MANCE

                  Torben MELCHIOR kungs

                  Péter PACZOLAY kungs

                  Ana PALACIO VALLELERSUNDI kundze

                  Virpi TIILI kundze.

         2. pants
   Šis lēmums stājas spēkā 2010. gada 1. martā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2010. gada 25. februārī

            Padomes vārdā –

            priekšsēdētājs

         A. PÉREZ RUBALCABA


title: Padomes Lēmums (1989. gada 13. marts) par nolīguma slēgšanu vēstuļu apmaiņas ceļā starp Eiropas Ekonomikas kopienu un Tunisijas Republiku par tādu konservētu augļu salātu ievešanu Kopienā, kuru izcelsme ir Tunisijā

text:
Svarīgs juridisks paziņojums

|

31989D0195

Oficiālais Vēstnesis L 073 , 17/03/1989 Lpp. 0049 - 0051

		Padomes Lēmums(1989. gada 13. marts)par nolīguma slēgšanu vēstuļu apmaiņas ceļā starp Eiropas Ekonomikas kopienu un Tunisijas Republiku par tādu konservētu augļu salātu ievešanu Kopienā, kuru izcelsme ir Tunisijā(89/195/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 113. pantu,ņemot vērā Komisijas priekšlikumu,tā kā 1976. gada 25. aprīlī tika parakstīts un 1978. gada 1. novembrī stājās spēkā Eiropas Ekonomikas kopienas un Tunisijas Republikas Sadarbības nolīgums [1];tā kā būtu jāapstiprina nolīguma slēgšana vēstuļu apmaiņas ceļā starp Eiropas Ekonomikas kopienu un Tunisijas Republiku par tādu konservētu augļu salātu importu Kopienā, kuru izcelsme ir Tunisijā,IR PIEŅĒMUSI ŠĀDU LĒMUMU.1. pantsAr šo nolīguma slēgšana vēstuļu apmaiņas ceļā starp Eiropas Ekonomikas kopienu un Tunisijas Republiku par tādu konservētu augļu salātu importu Kopienā, kuru izcelsme ir Tunisijā, ir apstiprināta Kopienas vārdā.Nolīguma teksts ir pievienots šim lēmumam.2. pantsAr šo Padomes priekšsēdētājs ir pilnvarots iecelt personu, kas tiesīga parakstīt nolīgumu, lai tas kļūtu saistošs Kopienai.3. pantsŠis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī.Briselē, 1989. gada 13. martāPadomes vārdā —priekšsēdētājsC. Solchaga Catalan[1] OV L 265, 27.9.1978., 2. lpp.--------------------------------------------------


title: Lēmums

text:
               13.2.2015

               LV

               Eiropas Savienības Oficiālais Vēstnesis

               C 53/1

         LĒMUMS
   (2015/C 53/01)
   EIROPAS PARLAMENTA ĢENERĀLSEKRETĀRS,
   ŅEMOT VĒRĀ Padomes Regulu (EEK, Euratom, EOTK) Nr. 259/68 (1), kura grozīta ar Padomes Regulu (EK, Euratom) Nr. 723/2004 (2) un kurā jaunākie grozījumi izdarīti ar Eiropas Parlamenta un Padomes 2013. gada 22. oktobra Regulu (ES, Euratom) Nr. 1023/2013, ar ko groza Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību (3), un jo īpaši ņemot vērā šo noteikumu 30. pantu,
   ŅEMOT VĒRĀ Eiropas Parlamenta Prezidija 2014. gada 13. janvāra Lēmumu par pilnvaru nodošanu struktūrvienībai, kas ir kompetenta iecelt amatā, un struktūrvienībai, kas ir pilnvarota slēgt darba līgumus,
   ŅEMOT VĒRĀ, ka 2014. gada 31. decembrī beidzas derīguma termiņš turpmāk minētajiem Eiropas Parlamenta rezerves sarakstiem:
   AD/4/08, AD/1/10, PE/103/S, PE/104/S, PE/106/S, PE/107/S, PE/117/S, PE/118/S, PE/124/S, AST/4/11, AST/5/11, PE/96/S, PE/119/S, PE/110/S,
   ŅEMOT VĒRĀ Apvienotās komitejas atzinumu, ko tā sniedza 2014. gada 22. oktobra sanāksmē,
   IR NOLĒMIS ŠĀDI.
   1. pants
   Derīguma termiņš rezerves sarakstiem

               AD/4/08, PE/106/S, PE/117/S, PE/118/S, PE/124/S, AST/4/11, AST/5/11, PE/96/S, PE/110/S

         tiek pagarināts līdz 2015. gada 31. decembrim.
   2. pants
   Derīguma termiņš rezerves sarakstiem

               AD/1/10, PE/103/S, PE/104/S, PE/107/S, PE/119/S

         netiek pagarināts.

      Luksemburgā, 2014. gada 12. decembrī

            Ģenerālsekretārs

         Klaus WELLE

      (1)  OV L 56, 4.3.1968., 1. lpp.

      (2)  OV L 124, 27.4.2004., 1. lpp.

      (3)  OV L 287, 29.10.2013., 15. lpp.


title: 2005/798/EK: Padomes Lēmums (2005. gada 14. novembris), lai noslēgtu Nolīgumu vēstuļu apmaiņas veidā starp Eiropas Kopienu un Amerikas Savienotajām Valstīm par jautājumiem saistībā ar vīna tirdzniecību

text:
               18.11.2005

               LV

               Eiropas Savienības Oficiālais Vēstnesis

               L 301/14

         PADOMES LĒMUMS
   (2005. gada 14. novembris),
   lai noslēgtu Nolīgumu vēstuļu apmaiņas veidā starp Eiropas Kopienu un Amerikas Savienotajām Valstīm par jautājumiem saistībā ar vīna tirdzniecību
   (2005/798/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2000. gada 23. oktobrī pilnvaroja Komisiju apspriest Nolīgumu starp Eiropas Kopienu un Amerikas Savienotajām Valstīm par vīna tirdzniecību.

               (2)

               Šīs sarunas ir pabeigtas, un abas Puses 2005. gada 14. septembrī ir parafējušas Nolīgumu starp Eiropas Kopienu un Amerikas Savienotajām Valstīm par vīna tirdzniecību un Nolīgumu vēstuļu apmaiņas veidā starp Eiropas Kopienu un Amerikas Savienotajām Valstīm par jautājumiem saistībā ar vīna tirdzniecību.

               (3)

               Par labu vīniem, kuru izcelsme ir Amerikas Savienotajās Valstīs, dažas atkāpes no Kopienas noteikumiem attiecībā uz vīndarības praksi un noteiktu sertifikācijas praksi ir jo īpaši paredzētas Padomes Regulā (EK) Nr. 1037/2001 (2001. gada 22. maijs), ar ko atļauj piedāvāt un piegādāt tiešam patēriņam pārtikā dažus importētus vīnus, kas iespējams ir bijuši pakļauti Regulā (EK) Nr. 1493/1999 neparedzētiem vīndarības procesiem (1), un Komisijas Regulā (EK) Nr. 883/2001 (2001. gada 24. aprīlis), ar ko paredz sīki izstrādātus noteikumus Padomes Regulas (EK) Nr. 1493/1999 ieviešanai attiecībā uz vīnu nozares produktu tirdzniecību ar trešām valstīm (2).

               (4)

               Šīs atkāpes noteiktas līdz 2005. gada 31. decembrim. Saskaņā ar 4. un 9. pantu Nolīgumā par vīna tirdzniecību vīnam, kura izcelsme ir Amerikas Savienotajās Valstīs, turpinās piemērot tādu pašu režīmu, taču saskaņā ar minētā nolīguma 17. panta 2. punktu minētos noteikumus piemēros tikai no otrā mēneša pirmās dienas pēc tam, kad ir saņemts minētā nolīguma 6. panta 3. punktā minētais rakstiskais paziņojums.

               (5)

               Tāpēc bija nepieciešams apspriest atsevišķu nolīgumu vēstuļu apmaiņas veidā, kas attiektos uz laikposmu no 2005. gada 31. decembra līdz dienai, kad sāk piemērot Nolīguma par vīna tirdzniecību 4. un 9. pantu.

               (6)

               Tāpēc nolīgums vēstuļu apmaiņas veidā būtu jāapstiprina.

               (7)

               Lai veicinātu nolīguma vēstuļu apmaiņas veidā īstenošanu, Komisijai vajadzētu būt tiesīgai saskaņā ar procedūru, kas paredzēta Padomes Regulā (EK) Nr. 1493/1999 (1999. gada 17. maijs) par vīna tirgus kopīgo organizāciju (3), pieņemt nolīguma īstenošanai vajadzīgos pasākumus, tostarp Regulā (EK) Nr. 1037/2001 paredzētās atkāpes termiņa nepieciešamos pagarinājumus,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu un Amerikas Savienotajām Valstīm par jautājumiem saistībā ar vīna tirdzniecību (turpmāk – “Nolīgums”).
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu, lai tas kļūtu saistošs Kopienai.
   3. pants
   Ar šo Komisija tiek pilnvarota saskaņā ar procedūru, kas paredzēta Padomes Regulas (EK) Nr. 1493/1999 75. panta 2. punktā, pieņemt Nolīguma īstenošanai nepieciešamos pasākumus, tostarp Regulā (EK) Nr. 1037/2001 paredzētās atkāpes termiņa nepieciešamos pagarinājumus.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 14. novembrī

            Padomes vārdā —

            priekšsēdētāja

         T. JOWELL

      (1)  OV L 145, 31.5.2001., 12. lpp. Regulā grozījumi izdarīti ar Regulu (EK) Nr. 2324/2003 (OV L 345, 31.12.2003., 24. lpp.).

      (2)  OV L 128, 10.5.2001., 1. lpp. Regulā jaunākie grozījumi izdarīti ar Regulu (EK) Nr. 908/2004 (OV L 163, 30.4.2004., 56. lpp.).

      (3)  OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 1428/2004 (OV L 263, 10.8.2004., 7. lpp.).
    ---documentbreak---

               18.11.2005

               LV

               Eiropas Savienības Oficiālais Vēstnesis

               L 301/16

         NOLĪGUMS VĒSTUĻU APMAIŅAS VEIDĀ
   starp Eiropas Kopienu un Amerikas Savienotajām Valstīm par jautājumiem saistībā ar vīna tirdzniecību
   Briselē,
   Godātais kungs!
   Man ir gods apstiprināt turpmāk izklāstīto vienošanos, kas panākta starp Eiropas Kopienu (turpmāk – “Kopiena”) un Amerikas Savienotajām Valstīm (turpmāk tekstā “Amerikas Savienotās Valstis”) saistībā ar 2005. gada 14. septembrī parafēto Nolīgumu starp Eiropas Kopienu un Amerikas Savienotajām Valstīm par vīna tirdzniecību (turpmāk – “Vīna nolīgums”).
   1.   Ņemot vērā nepieciešamību nodrošināt vīna netraucētu tirdzniecību starp Pusēm laikā, kamēr nav stājies spēkā Vīna nolīgums un jo īpaši līdz tā 4. un 9. panta piemērošanas dienai, kā paredzēts Vīna nolīguma 17. panta 2. punktā, Kopiena turpina piemērot:

               a)

               vīniem, kuru izcelsme ir Amerikas Savienotajās Valstīs – šīs vēstules parakstīšanas dienā spēkā esošās atļaujas attiecībā uz vīndarības praksi, kā tās noteiktas ar Padomes Regulu (EK) Nr. 1037/2001 un pagarinātas ar Padomes Regulu (EK) Nr. 2324/2003; un

               b)

               Komisijas Regulā (EK) Nr. 883/2001 noteiktās sertifikācijas prasības, kas ir spēkā šīs vēstules parakstīšanas dienā.

         2.   Ja tiek ievēroti 1. punkta a) un b) apakšpunktā minētie nosacījumi, Amerikas Savienotās Valstis neierobežo – ne pamatojoties uz vīndarības praksi, ne sertifikācijas noteikumiem – tāda vīna importu, laišanu tirgū vai pārdošanu, kura izcelsme ir Kopienas teritorijā un kurš ražots, ievērojot vīndarības praksi un procedūras, kas šīs vēstules parakstīšanas dienā atļautas saskaņā ar Kopienas normatīvajiem un administratīvajiem aktiem un prasībām, un Amerikas Savienotās Valstis tās akceptē Section 2002(a)(1)(B) of US Public Law 108–429 nozīmē. Šīs saistības Amerikas Savienotās Valstis uzņemas attiecībā uz vīniem, kam piemēro Vīna nolīgumu un jo īpaši tā 3. pantu. Šīs saistības neattiecas uz pasākumiem, ko Puses veic, aizsargājot cilvēku veselību un drošību. Šeit izklāstītais nolīgums neparedz prasību Kopienai apliecināt, ka Kopienā vīna ražošanā izmantotā vīndarības prakse un procedūras ietver atbilstīgu izturēšanu Section 2002 of US Public Law 108–429 nozīmē.
   3.   Atzīstot, ka Vīna nolīgums neattiecas uz vīniem, kuru alkohola saturs ir mazāks par 7 tilpumprocentiem (7 % tilp.), bet atzīstot arī to, ka šāds vīns, kura izcelsme ir Kopienas teritorijā, tiek ražots saskaņā ar vīndarības praksi un procedūrām, kas atļautas saskaņā ar Vīna nolīguma I pielikumā norādītajiem Kopienas normatīvajiem un administratīvajiem aktiem un prasībām, Amerikas Savienotās Valstis attiecībā uz šādu vīnu minēto praksi un procedūras akceptē Section 2002(a)(1)(B) of US Public Law 108–429 nozīmē, vai nu kamēr tiek pildīti 1. punkta a) un b) apakšpunktā paredzētie nosacījumi, vai arī kamēr nav stājies spēkā Vīna Nolīguma 4. un 9. pants. Šeit izklāstītais nolīgums neparedz prasību Kopienai apliecināt, ka vīndarības prakse un procedūras, ko Kopienā izmanto tādu vīnu ražošanā, kuru alkohola saturs ir mazāks par 7 tilpumprocentiem (7 % tilp.), ietver atbilstīgu izturēšanu Section 2002 of US Public Law 108–429 nozīmē. Šīs saistības neattiecas uz pasākumiem, ko Puses veic, aizsargājot cilvēku veselību un drošību.
   4.   Šā nolīguma 1. un 2. punktu piemēro līdz dienai, kad sāk piemērot Vīna nolīguma 4. un 9. pantu, kā paredzēts Vīna nolīguma 17. panta 2. punktā, bet ne ilgāk kā trīs gadus no šeit aprakstītā nolīguma spēkā stāšanās dienas. Neskarot iepriekš izklāstīto, minēto termiņu pagarina vēl par diviem gadiem, ja šajos trīs gados nesāk piemērot 4. un 9. pantu.
   5.   Ja kāda Puse paziņo otrai Pusei par savu nodomu neparakstīt Vīna nolīgumu vai to izbeigt, šeit izklāstītais nolīgums zaudē spēku divpadsmit mēnešus pēc dienas, kad kāda no Pusēm saņēmusi paziņojumu par otras Puses nodomu neparakstīt Vīna nolīgumu, vai – attiecīgi – dienā, kad stājas spēkā Vīna nolīguma vienpusēja izbeigšana saskaņā ar tā 14. pantu.
   6.   Ikviena Puse var jebkurā laikā vienpusēji izbeigt šeit izklāstīto nolīgumu, iesniedzot rakstisku paziņojumu otrai Pusei. Vienpusēja izbeigšana stājas spēkā divpadsmit mēnešus pēc dienas, kad otra Puse saņēmusi šādu paziņojumu, ja vien paziņojumā nav norādīts vēlāks termiņš vai ja vien paziņojums netiek atsaukts pirms norādītā termiņa.
   Ja iepriekš izklāstītais Amerikas Savienotajām Valstīm ir pieņemams, man ir gods ierosināt, ka šī vēstule kopā ar Jūsu atbildes vēstuli, kurā atbalstāt šo vienošanos, veido nolīgumu starp Kopienu un Amerikas Savienotajām Valstīm, kas stājas spēkā Jūsu atbildes vēstules parakstīšanas dienā.
   Ar cieņu,

         Eiropas Kopienas vārdā

   Godātais kungs!
   Man ir gods apstiprināt, ka ir saņemta Jūsu šīsdienas vēstule, kuras teksts ir šāds:

      “Man ir gods apstiprināt turpmāk izklāstīto vienošanos, kas panākta starp Eiropas Kopienu (turpmāk – “Kopiena”) un Amerikas Savienotajām Valstīm (turpmāk tekstā “Amerikas Savienotās Valstis”) saistībā ar 2005. gada 14. septembrī parafēto Nolīgumu starp Eiropas Kopienu un Amerikas Savienotajām Valstīm par vīna tirdzniecību (turpmāk – “Vīna nolīgums”).
      1.   Ņemot vērā nepieciešamību nodrošināt vīna netraucētu tirdzniecību starp Pusēm laikā, kamēr nav stājies spēkā Vīna nolīgums un jo īpaši līdz tā 4. un 9. panta piemērošanas dienai, kā paredzēts Vīna nolīguma 17. panta 2. punktā, Kopiena turpina piemērot:

                  a)

                  vīniem, kuru izcelsme ir Amerikas Savienotajās Valstīs – šīs vēstules parakstīšanas dienā spēkā esošās atļaujas attiecībā uz vīndarības praksi, kā tās noteiktas ar Padomes Regulu (EK) Nr. 1037/2001 un pagarinātas ar Padomes Regulu (EK) Nr. 2324/2003; un

                  b)

                  Komisijas Regulā (EK) Nr. 883/2001 noteiktās sertifikācijas prasības, kas ir spēkā šīs vēstules parakstīšanas dienā.

            2.   Ja tiek ievēroti 1. punkta a) un b) apakšpunktā minētie nosacījumi, Amerikas Savienotās Valstis neierobežo – ne pamatojoties uz vīndarības praksi, ne sertifikācijas noteikumiem – tāda vīna importu, laišanu tirgū vai pārdošanu, kura izcelsme ir Kopienas teritorijā un kurš ražots, ievērojot vīndarības praksi un procedūras, kas šīs vēstules parakstīšanas dienā atļautas saskaņā ar Kopienas normatīvajiem un administratīvajiem aktiem un prasībām, un Amerikas Savienotās Valstis tās akceptē Section 2002(a)(1)(B) of US Public Law 108–429 nozīmē. Šīs saistības Amerikas Savienotās Valstis uzņemas attiecībā uz vīniem, kam piemēro Vīna nolīgumu un jo īpaši tā 3. pantu. Šīs saistības neattiecas uz pasākumiem, ko Puses veic, aizsargājot cilvēku veselību un drošību. Šeit izklāstītais nolīgums neparedz prasību Kopienai apliecināt, ka Kopienā vīna ražošanā izmantotā vīndarības prakse un procedūras ietver atbilstīgu izturēšanu Section 2002 of US Public Law 108–429 nozīmē.
      3.   Atzīstot, ka Vīna nolīgums neattiecas uz vīniem, kuru alkohola saturs ir mazāks par 7 tilpumprocentiem (7 % tilp.), bet atzīstot arī to, ka šāds vīns, kura izcelsme ir Kopienas teritorijā, tiek ražots saskaņā ar vīndarības praksi un procedūrām, kas atļautas saskaņā ar Vīna nolīguma I pielikumā norādītajiem Kopienas normatīvajiem un administratīvajiem aktiem un prasībām, Amerikas Savienotās Valstis attiecībā uz šādu vīnu minēto praksi un procedūras akceptē Section 2002(a)(1)(B) of US Public Law 108–429 nozīmē, vai nu kamēr tiek pildīti 1. punkta a) un b) apakšpunktā paredzētie nosacījumi, vai arī kamēr nav stājies spēkā Vīna Nolīguma 4. un 9. pants. Šeit izklāstītais nolīgums neparedz prasību Kopienai apliecināt, ka vīndarības prakse un procedūras, ko Kopienā izmanto tādu vīnu ražošanā, kuru alkohola saturs ir mazāks par 7 tilpumprocentiem (7 % tilp.), ietver atbilstīgu izturēšanu Section 2002 of US Public Law 108–429 nozīmē. Šīs saistības neattiecas uz pasākumiem, ko Puses veic, aizsargājot cilvēku veselību un drošību.
      4.   Šā nolīguma 1. un 2. punktu piemēro līdz dienai, kad sāk piemērot Vīna nolīguma 4. un 9. pantu, kā paredzēts Vīna nolīguma 17. panta 2. punktā, bet ne ilgāk kā trīs gadus no šeit aprakstītā nolīguma spēkā stāšanās dienas. Neskarot iepriekš izklāstīto, minēto termiņu pagarina vēl par diviem gadiem, ja šajos trīs gados nesāk piemērot 4. un 9. pantu.
      5.   Ja kāda Puse paziņo otrai Pusei par savu nodomu neparakstīt Vīna nolīgumu vai to izbeigt, šeit izklāstītais nolīgums zaudē spēku divpadsmit mēnešus pēc dienas, kad kāda no Pusēm saņēmusi paziņojumu par otras Puses nodomu neparakstīt Vīna nolīgumu, vai – attiecīgi – dienā, kad stājas spēkā Vīna nolīguma vienpusēja izbeigšana saskaņā ar tā 14. pantu.
      6.   Ikviena Puse var jebkurā laikā vienpusēji izbeigt šeit izklāstīto nolīgumu, iesniedzot rakstisku paziņojumu otrai Pusei. Vienpusēja izbeigšana stājas spēkā divpadsmit mēnešus pēc dienas, kad otra Puse saņēmusi šādu paziņojumu, ja vien paziņojumā nav norādīts vēlāks termiņš vai ja vien paziņojums netiek atsaukts pirms norādītā termiņa.
      Ja iepriekš izklāstītais Amerikas Savienotajām Valstīm ir pieņemams, man ir gods ierosināt, ka šī vēstule kopā ar Jūsu atbildes vēstuli, kurā atbalstāt šo vienošanos, veido nolīgumu starp Kopienu un Amerikas Savienotajām Valstīm, kas stājas spēkā Jūsu atbildes vēstules parakstīšanas dienā.”

   Man ir gods apliecināt, ka Amerikas Savienotās Valstis atbalsta Jūsu vēstulē izklāstīto vienošanos un apstiprina, ka Jūsu vēstule un šī atbildes vēstule veido nolīgumu starp Amerikas Savienotajām Valstīm un Eiropas Savienību, kas stājas spēkā šīs vēstules parakstīšanas dienā.
   Ar cieņu,

         Amerikas Savienoto Valstu vārdā


title: 2011/94/ES: Padomes Lēmums ( 2010. gada 25. maijs ) par to, lai parakstītu Nolīgumu starp Eiropas Savienību un Meksikas Savienotajām Valstīm par dažiem gaisa pārvadājumu pakalpojumu aspektiem

text:
               12.2.2011

               LV

               Eiropas Savienības Oficiālais Vēstnesis

               L 38/33

         PADOMES LĒMUMS
   (2010. gada 25. maijs)
   par to, lai parakstītu Nolīgumu starp Eiropas Savienību un Meksikas Savienotajām Valstīm par dažiem gaisa pārvadājumu pakalpojumu aspektiem
   (2011/94/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Padome ar savu 2003. gada 5. jūnija lēmumu pilnvaroja Komisiju uzsākt sarunas ar trešām valstīm, lai ar nolīgumu Savienības līmenī aizstātu dažus noteikumus šobrīd spēkā esošajos divpusējos nolīgumos.

               (2)

               Komisija Savienības vārdā ir risinājusi sarunas ar Meksikas Savienotajām Valstīm par nolīgumu par dažiem gaisa pārvadājumu pakalpojumu aspektiem (turpmāk “Nolīgums”) saskaņā ar mehānismiem un pamatnostādnēm, kas minētas pielikumā Padomes 2003. gada 5. jūnija lēmumam.

               (3)

               Nolīgums, par kuru Komisija risina sarunas, būtu jāparaksta, ņemot vērā tā noslēgšanu,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināta Nolīguma starp Eiropas Savienību un Meksikas Savienotajām Valstīm par dažiem gaisa pārvadājumu pakalpojumu aspektiem parakstīšana, ņemot vērā Nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt Nolīgumu, ņemot vērā tā noslēgšanu.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2010. gada 25. maijā

            Padomes vārdā –

            priekšsēdētājs

         M. SEBASTIÁN

    ---documentbreak---

               12.2.2011

               LV

               Eiropas Savienības Oficiālais Vēstnesis

               L 38/33

         NOLĪGUMS
   starp Eiropas Savienību un Meksikas Savienotajām Valstīm par dažiem gaisa pārvadājumu pakalpojumu aspektiem
   EIROPAS SAVIENĪBA,
   no vienas puses, un
   MEKSIKAS SAVIENOTĀS VALSTIS,
   no otras puses,
   (turpmāk “Puses”), atbilstoši to attiecīgajām kompetencēm,
   ŅEMOT VĒRĀ noteikumus divpusējos gaisa pārvadājumu pakalpojumu nolīgumos starp dažādām Eiropas Savienības dalībvalstīm un Meksikas Savienotajām Valstīm,
   ATZĪMĒJOT, ka 2003. gada 5. jūnijā Eiropas Savienības dalībvalstis pilnvaroja Eiropas Komisiju to divpusējos gaisa pārvadājumu pakalpojumu nolīgumos grozīt dažus noteikumus, tos apkopojot nolīgumā starp Eiropas Savienību un trešām valstīm,
   ATZĪMĒJOT, ka Eiropas Savienībai ir ekskluzīva kompetence vairākos aspektos, uz ko var attiekties divpusēji gaisa pārvadājumu pakalpojumu nolīgumi, kurus Eiropas Savienības dalībvalstis noslēdz vai ir noslēgušas ar trešām valstīm,
   ATZĪSTOT, cik svarīgi ir atjaunināt attiecības starp Eiropas Savienības dalībvalstīm un Meksikas Savienotajām Valstīm attiecībā uz gaisa pārvadājumu pakalpojumiem, lai nodrošinātu stabilu juridisko pamatu gaisa pārvadājumu pakalpojumiem starp Eiropas Savienības un Meksikas Savienotajām Valstīm un šādu pakalpojumu nepārtrauktību,
   UZSVEROT to ieinteresētību veicināt brīvu konkurenci gaisa pārvadājumu pakalpojumu jomā un novērst tādas situācijas, kad aviosabiedrības noslēdz nolīgumus, lai kavētu, ierobežotu vai kropļotu konkurenci,
   ATZĪMĒJOT, ka Eiropas Savienības mērķis nav mainīt līdzsvaru starp Eiropas Savienības gaisa pārvadātājiem un Meksikas Savienoto Valstu gaisa pārvadātājiem, vai grozīt noteikumus pašreiz spēkā esošajos divpusējos gaisa pārvadājumu nolīgumos attiecībā uz satiksmes tiesībām,
   IR VIENOJUŠĀS ŠĀDI.
   1. pants
   Vispārēji noteikumi
   1.   Atsauces uz tādas Eiropas Savienības dalībvalsts valstspiederīgajiem, kas ir kāda no I pielikumā uzskaitīto divpusējo nolīgumu Puse, ir jāsaprot kā atsauces uz Eiropas Savienības dalībvalstu valstspiederīgajiem.
   2.   Atsauces uz kādas Eiropas Savienības dalībvalsts gaisa pārvadātājiem, kas ir katra I pielikumā uzskaitītā divpusējā nolīguma Puse, ir jāsaprot kā atsauces uz konkrētas Eiropas Savienības dalībvalsts izraudzītajiem gaisa pārvadātājiem.
   3.   Ar šo nolīgumu groza konkrētus noteikumus spēkā esošajos divpusējos gaisa pārvadājumu pakalpojumu nolīgumos, kas uzskaitīti I pielikumā, neietekmējot spēkā esošās satiksmes tiesības.
   2. pants
   Pārvadātāju izraudzīšana Eiropas Savienības dalībvalstī
   1.   Ar šā panta 2. un 3. punkta noteikumiem aizstāj atbilstošos noteikumus II pielikuma attiecīgi a) un b) daļā par gaisa pārvadātāja izraudzīšanu, ko veikusi Eiropas Savienības dalībvalsts, par piešķirtajām pilnvarām un atļaujām, ko tai piešķīrušas Meksikas Savienotās Valstis, un attiecīgi par gaisa pārvadātāja pilnvaru vai atļauju atteikumu, atsaukšanu, apturēšanu vai ierobežošanu.
   2.   Saņemot apstiprinājumu, ka Eiropas Savienības dalībvalsts ir izraudzījusies gaisa pārvadātāju, Meksikas Savienotās Valstis bez liekas kavēšanās piešķir atbilstošās pilnvaras un atļaujas ar nosacījumu, ka:

               a)

               gaisa pārvadātājs saskaņā ar Eiropas Savienības dibināšanas līgumu un Līgumu par Eiropas Savienības darbību ir reģistrēts tās Eiropas Savienības dalībvalsts teritorijā, kura to izraudzījusies, un tam ir derīga darbības licence atbilstoši Eiropas Savienības tiesību aktiem; un

               b)

               gaisa pārvadātāja efektīvu reglamentējošo kontroli veic un uztur tā Eiropas Savienības dalībvalsts, kas atbild par gaisa kuģa ekspluatanta apliecības izsniegšanu, un izraudzīšanas dokumentā ir skaidri norādīta attiecīgā atbildīgā aeronavigācijas iestāde; un

               c)

               gaisa pārvadātāja īpašnieks tieši vai ar akciju kontrolpaketes starpniecību ir un to faktiski kontrolē Eiropas Savienības dalībvalstis vai to valstspiederīgie, vai citas 3. pielikumā minētās valstis vai to valstspiederīgie.

         3.   Meksikas Savienotās Valstis var atteikt, atsaukt, apturēt vai ierobežot Eiropas Savienības dalībvalsts izraudzītajam gaisa pārvadātājam piešķirtās pilnvaras vai atļaujas, ja netiek izpildīts kāds no 2. punktā minētajiem nosacījumiem.
   Izmantojot savas tiesības saskaņā ar šo punktu, Meksikas Savienotās Valstis nediskriminē Eiropas Savienības gaisa pārvadātājus to valstiskās piederības dēļ.
   3. pants
   Drošums
   1.   Ar šā panta 2. punkta noteikumiem papildina II pielikuma c) daļā uzskaitītos pantus.
   2.   Ja Eiropas Savienības dalībvalsts ir izraudzījusies gaisa pārvadātāju, kura reglamentējošo kontroli veic un uztur cita Eiropas Savienības dalībvalsts, tad Meksikas Savienoto Valstu tiesības saskaņā ar drošuma noteikumiem nolīgumā starp Eiropas Savienības dalībvalsti, kas ir izraudzījusies gaisa pārvadātāju, un Meksikas Savienotajām Valstīm vienlīdz attiecas gan uz šīs citas Eiropas Savienības dalībvalsts veikto drošuma standartu pieņemšanu, izpildi un uzturēšanu, gan arī uz gaisa pārvadātāja darbības atļauju piešķiršanu.
   4. pants
   Atbilstība konkurences noteikumiem
   1.   Nevienā no divpusējiem nolīgumiem starp Meksikas Savienotajām Valstīm un Eiropas Savienības dalībvalstīm nedrīkst:

               a)

               atbalstīt vienošanās noslēgšanu starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj, traucē vai ierobežo konkurenci;

               b)

               pastiprināt šādu vienošanos, lēmumu vai saskaņotas darbības ietekmi, vai

               c)

               deleģēt privātajiem uzņēmējiem atbildību par tādu pasākumu veikšanu, ar kuriem nepieļauj, traucē vai ierobežo konkurenci.

         2.   Nepiemēro I pielikumā uzskaitīto divpusējos nolīgumu noteikumus, kuri nav saderīgi ar 1. punktu.
   5. pants
   Nolīguma pielikumi
   Šā nolīguma pielikumi ir tā sastāvdaļa.
   6. pants
   Pārskatīšana un grozīšana
   Puses jebkurā laikā var pārskatīt vai grozīt šo nolīgumu ar abpusēju rakstisku piekrišanu. Minētie grozījumi stājas spēkā saskaņā ar šā nolīguma 7. panta 1. punktā izklāstīto kārtību.
   7. pants
   Stāšanās spēkā
   1.   Šis nolīgums stājas spēkā trīsdesmit (30) dienas pēc dienas, kad, izmantojot diplomātiskus kanālus, nosūtīta pēdējā nota, kurā Puses sniedz rakstisku paziņojumu, ka to attiecīgās iekšējās procedūras, kas nepieciešamas šim nolūkam, ir pabeigtas.
   2.   Šo nolīgumu piemēro I pielikuma b) daļā uzskaitītajiem divpusējiem nolīgumiem, tiklīdz I pielikuma b) daļa ir stājusies spēkā.
   3.   Šis nolīgums ir prioritārs gadījumā, ja ir atšķirības starp šā nolīguma noteikumiem un I pielikumā uzskaitītajiem divpusējiem nolīgumiem.
   8. pants
   Nolīguma darbības izbeigšana
   1.   Ja tiek izbeigts jebkurš no I pielikumā uzskaitītajiem divpusējiem nolīgumiem, vienlaikus spēku zaudē visi šā nolīguma noteikumi, kas attiecas uz kādu no minētajiem nolīgumiem.
   2.   Ja tiek izbeigti visi I pielikumā uzskaitītie divpusējie nolīgumi, šis nolīgums spēku zaudē vienlaikus ar pēdējo no minētajiem nolīgumiem.

      TO APLIECINOT, attiecīgi pilnvarotas personas ir parakstījušas šo nolīgumu.
      SAGATAVOTS divos eksemplāros Briselē, divi tūkstoši desmitā gada piecpadsmitajā decembrī angļu, bulgāru, čehu, dāņu, franču, grieķu, igauņu, itāļu, latviešu, lietuviešu, maltiešu, nīderlandiešu, poļu, portugāļu, rumāņu, slovaku, slovēņu, somu, spāņu, ungāru, vācu un zviedru valodā, un visi teksti ir autentiski. Neatbilstības gadījumā noteicošais ir teksts spāņu valodā.

            За Европейския съюз

            Por la Unión Europea

            Za Evropskou unii

            For Den Europæiske Union

            Für die Europäische Union

            Euroopa Liidu nimel

            Για την Ευρωπαϊκή Ένωση

            For the European Union

            Pour l'Union européenne

            Per l'Unione europea

            Eiropas Savienības vārdā –

            Europos Sąjungos vardu

            Az Európai Unió részéről

            Għall-Unjoni Ewropea

            Voor de Europese Unie

            W imieniu Unii Europejskiej

            Pela União Europeia

            Pentru Uniunea Europeană

            Za Európsku úniu

            Za Evropsko unijo

            Euroopan unionin puolesta

            För Europeiska unionen

            За Съединените мексикански щати

            Por los Estados Unidos Mexicanos

            Za Spojené státy mexické

            For De Forenede Mexicanske Stater

            Für die Vereinigten Mexikanischen Staaten

            Mehhiko Ühendriikide nimel

            Για τις Ηνωμένες Πολιτείες του Μεξικού

            For the United Mexican States

            Pour les Etats-Unis mexicains

            Per gli Stati Uniti messicani

            Meksikas Savienoto Valstu vārdā –

            Meksikos Jungtinių Valstijų vardu

            A Mexikói Egyesült Államok részéről

            Għall-Istati Uniti Messikani

            Voor de Verenigde Mexicaanse Staten

            W imieniu Meksykańskich Stanów Zjednoczonych

            Pelos Estados Unidos Mexicanos

            Pentru Statele Unite Mexicane

            Za Spojené štáty mexické

            Za Združene države mehike

            Meksikon yhdysvaltojen puolesta

            För Mexikos förenta stater

   I PIELIKUMS

      ŠĀ NOLĪGUMA 1. PANTĀ MINĒTO DIVPUSĒJO NOLĪGUMU SARAKSTS

               a)

               Gaisa pārvadājumu pakalpojumu nolīgumi starp Meksikas Savienotajām Valstīm un Eiropas Savienības dalībvalstīm, kas ir noslēgti un/vai parakstīti šā nolīguma parakstīšanas dienā.

                           —

                           Gaisa transporta nolīgums starp Meksikas Savienoto Valstu valdību un Austrijas Federālo valdību, kas parakstīts Vīnē, Austrijā, 1995. gada 27. martā, turpmāk – Meksikas un Austrijas nolīgums;

                           —

                           Gaisa transporta nolīgums starp Meksikas Savienoto Valstu valdību un Beļģijas Karalistes valdību, kas parakstīts Mehiko, 1999. gada 26. aprīlī, turpmāk – Meksikas un Beļģijas nolīgums;

                           —

                           Gaisa transporta nolīgums starp Meksikas Savienoto Valstu valdību un Čehijas un Slovākijas Federatīvās Republikas valdību, kas parakstīts Mehiko, 1990. gada 14. augustā, turpmāk – Meksikas un Čehijas nolīgums;

                           —

                           Gaisa transporta nolīgums starp Meksikas Savienoto Valstu valdību un Francijas Republikas valdību, kas parakstīts Parīzē, Francijā, 1993. gada 18. maijā, un grozīts ar Nolīgumu, ar ko groza un papildina Gaisa transporta nolīgumu starp Meksikas Savienoto Valstu valdību un Francijas Republikas valdību, kas noslēgts, veicot apmaiņu ar notām, kuras parakstītas Parīzē un Mehiko 2004. gada 13. janvārī un 4. februārī; turpmāk – Meksikas un Francijas nolīgums;

                           —

                           Gaisa transporta nolīgums starp Meksikas Savienotajām Valstīm un Vācijas Federatīvo Republiku, kas parakstīts Mehiko, 1967. gada 8. martā, turpmāk – Meksikas un Vācijas nolīgums;

                           —

                           Gaisa transporta nolīgums starp Meksikas Savienotajām Valstīm un Itālijas Republiku, kas parakstīts Mehiko, 1965. gada 23. decembrī, un grozīts ar Nolīgumu, ar ko groza un papildina 1965. gada 23. decembra Gaisa transporta nolīgumu starp Meksikas Savienotajām Valstīm un Itālijas Republiku valdību, kas noslēgts, veicot apmaiņu ar notām, kuras parakstītas Romā, Itālijā, 2004. gada 2. augustā un 7. decembrī; turpmāk – Meksikas un Itālijas nolīgums;

                           —

                           Nolīgums starp Meksikas Savienoto Valstu valdību un Luksemburgas Lielhercogistes valdību par gaisa transportu, kas parakstīts Mehiko, 1996. gada 19. martā, turpmāk – Meksikas un Luksemburgas nolīgums;

                           —

                           Gaisa transporta nolīgums starp Meksikas Savienoto Valstu valdību un Nīderlandes Karalistes valdību, kas parakstīts Mehiko, 1971. gada 6. decembrī, un grozīts ar Nolīgumu, ar ko groza 1971. gada 6. decembra Gaisa transporta nolīgumu starp Meksikas Savienoto Valstu valdību un Nīderlandes Karalistes valdību, kas noslēgts, veicot apmaiņu ar notām, kuras parakstītas 1992. gada 24. augustā Mehiko, turpmāk – Meksikas un Nīderlandes nolīgums;

                           —

                           Gaisa transporta nolīgums starp Meksikas Savienoto Valstu valdību un Polijas Republikas valdību, kas parakstīts Mehiko, 1990. gada 11. oktobrī, turpmāk – Meksikas un Polijas nolīgums;

                           —

                           Nolīgums par civilo gaisa transportu starp Meksikas valdību un Portugāles valdību, kas parakstīts Lisabonā, Portugālē, 1948. gada 22. oktobrī, turpmāk – Meksikas un Portugāles nolīgums;

                           —

                           Gaisa transporta nolīgums starp Meksikas Savienoto Valstu valdību un Spānijas Karalistes valdību, kas parakstīts Mehiko, 1978. gada 21. novembrī, turpmāk – Meksikas un Spānijas nolīgums;

                           —

                           Nolīgums starp Meksikas Savienoto Valstu valdību un Lielbritānijas un Ziemeļīrijas Apvienotās Karalistes valdību par gaisa pārvadājumu pakalpojumiem, kas parakstīts Mehiko, 1988. gada 18. novembrī, turpmāk – Meksikas un Apvienotās Karalistes nolīgums.

               b)

               Gaisa pārvadājumu pakalpojumu nolīgumi starp Meksikas Savienotajām Valstīm un Eiropas Savienības dalībvalstīm, kas šā nolīguma parakstīšanas dienā vēl nebija stājušies spēkā.

                           —

                           Gaisa transporta nolīgums starp Meksikas Savienotajām Valstīm un Spānijas Karalisti, kas parakstīts Madridē, Spānijā, 2003. gada 8. aprīlī.

         II PIELIKUMS

      ŠĀ NOLĪGUMA I PIELIKUMĀ UZSKAITĪTO UN 2. UN 3. PANTĀ MINĒTO NOLĪGUMU PANTU SARAKSTS

               a)

               Izraudzīšanās, ko veic dalībvalsts

                           —

                           Meksikas un Austrijas nolīguma 3. pants;

                           —

                           Meksikas un Beļģijas nolīguma 3. pants;

                           —

                           Meksikas un Čehijas nolīguma 3. pants;

                           —

                           Meksikas un Francijas nolīguma 3. pants;

                           —

                           Meksikas un Vācijas nolīguma 3. pants;

                           —

                           Meksikas un Itālijas nolīguma 3. pants;

                           —

                           Meksikas un Luksemburgas nolīguma 3. pants;

                           —

                           Meksikas un Nīderlandes nolīguma 3. pants;

                           —

                           Meksikas un Polijas nolīguma 3. pants;

                           —

                           Meksikas un Portugāles nolīguma II. pants;

                           —

                           Meksikas un Spānijas nolīguma 3. pants;

                           —

                           Meksikas un Apvienotās Karalistes nolīguma 4. pants.

               b)

               Pilnvaru vai atļauju atteikšana, atsaukšana, apturēšana vai ierobežošana

                           —

                           Meksikas un Austrijas nolīguma 4. pants;

                           —

                           Meksikas un Beļģijas nolīguma 5. pants;

                           —

                           Meksikas un Čehijas nolīguma 4. pants;

                           —

                           Meksikas un Francijas nolīguma 4. pants;

                           —

                           Meksikas un Vācijas nolīguma 4. panta pirmais teikums;

                           —

                           Meksikas un Itālijas nolīguma 4. pants;

                           —

                           Meksikas un Luksemburgas nolīguma 4. pants;

                           —

                           Meksikas un Nīderlandes nolīguma 4. pants;

                           —

                           Meksikas un Polijas nolīguma 4. pants;

                           —

                           Meksikas un Portugāles nolīguma VII. pants;

                           —

                           Meksikas un Spānijas nolīguma 4. pants;

                           —

                           Meksikas un Apvienotās Karalistes nolīguma 5. pants.

               c)

               Drošums

                           —

                           Meksikas un Austrijas nolīguma 6. pants;

                           —

                           Meksikas un Beļģijas nolīguma 7. pants;

                           —

                           Meksikas un Čehijas nolīguma 6. pants;

                           —

                           Meksikas un Francijas nolīguma 6.a pants;

                           —

                           Meksikas un Itālijas nolīguma 6.a pants;

                           —

                           Meksikas un Luksemburgas nolīguma 6. pants;

                           —

                           Meksikas un Nīderlandes nolīguma 6. pants;

                           —

                           Meksikas un Portugāles nolīguma V. pants;

                           —

                           Meksikas un Apvienotās Karalistes nolīguma 8. pants.

         III PIELIKUMS

      ŠĀ NOLĪGUMA 2. PANTĀ MINĒTO CITU VALSTU SARAKSTS

               a)

               Islandes Republika (saskaņā ar Eiropas Ekonomikas zona līgumu);

               b)

               Lihtenšteinas Firstiste (saskaņā ar Eiropas Ekonomikas zona līgumu);

               c)

               Norvēģijas Karaliste (saskaņā ar Eiropas Ekonomikas zona līgumu);

               d)

               Šveices Konfederācija (saskaņā ar Nolīgumu starp Eiropas Kopienu un Šveices Konfederāciju par gaisa transportu).


title: Padomes lēmums (1983. gada 25. jūlijs) par Kopienas pievienošanos Konvencijai par zvejniecības un dzīvo resursu saglabāšanu Baltijas jūrā un Beltos, kas grozīta ar konvencijas dalībvalstu pārstāvju konferences protokolu un parakstīta Varšavā 1982. gada 11. novembrī

text:
Svarīgs juridisks paziņojums

|

31983D0414

Oficiālais Vēstnesis L 237 , 26/08/1983 Lpp. 0004 - 0004 Speciālizdevums somu valodā: Nodaļa 15 Sējums 4 Lpp. 0127  Speciālizdevums spāņu valodā: Nodaļa 04 Sējums 2 Lpp. 0129  Speciālizdevums zviedru valodā: Nodaļa 15 Sējums 4 Lpp. 0127  Speciālizdevums portugāļu valodā Nodaļa 04 Sējums 2 Lpp. 0129

		Padomes lēmums(1983. gada 25. jūlijs)par Kopienas pievienošanos Konvencijai par zvejniecības un dzīvo resursu saglabāšanu Baltijas jūrā un Beltos, kas grozīta ar konvencijas dalībvalstu pārstāvju konferences protokolu un parakstīta Varšavā 1982. gada 11. novembrī(83/414/EEK)Eiropas Kopienu Padome,ņemot vērā Eiropas Ekonomikas kopienas dibināšanas līgumu jo īpaši tā 43. pantu,ņemot vērā Komisijas priekšlikumu [1],ņemot vērā Eiropas parlamenta atzinumu [2],tā kā dzīvo resursu apsaimniekošanai un saglabāšanai Baltijas jūrā un Beltos ir vajadzīgi starptautiski noteikumi;tā kā šim nolūkam Konvencija par dzīvo resursu apsaimniekošanu un saglabāšanu Baltijas jūrā un Beltos, še turpmāk saukta "Gdaņskas konvencija", tika parakstīta Gdaņskā 1973. gada 13. septembrī un stājās spēkā 1974. gada 28. jūlijā;tā kā Kopiena ir kompetenta veikt saglabāšanas pasākumus vienīgi dzīviem jūras resursiem ne tikai autonomā veidā, bet arī, veicot līgumsaistību pasākumus, ar trešām valstīm un saskaņā ar starptautiskām organizācijām;tā kā divas dalībvalstis, kas ir Gdaņskas konvencijas līgumslēdzējas puses, proti, Dānijas karaliste un Vācijas Federatīvās Republika, lai ļautu Kopienai pievienoties, 1977. gadā iesniedza Polijas valdībai konvencijas depozitāru un priekšlikumus to grozīt;tā kā valstis, kas ir Gdaņskas konvencijas dalībvalstis, 1982. gada 11. novembrī parakstīja protokolu, kas iekļauj priekšlikumus grozīt konvenciju, inter alia, minēto Dānijas — Vācijas priekšlikumu;tā kā šie grozījumi stāsies spēkā 90 dienas pēc tam, kad depozitāre valdība ir saņēmusi no visām pusēm paziņojumus par grozījumu pieņemšanu; tā kā pēc šo grozījumu stāšanās spēkā Kopiena var pievienoties Gdaņskas konvencijai;tā kā, lai sekmētu dzīvo resursu saglabāšanu vietās, uz kurām attiecas Gdaņskas konvencija un kurās Kopienas zvejnieki zvejo, Kopienai ir jāpievienojas konvencijai,ir pieņēmusi šo lēmumu.1. pantsAr šo Kopiena apstiprina Eiropas Ekonomiskās Kopienas pievienošanos konvencijai par dzīvo resursu apsaimniekošanu un saglabāšanu Baltijas jūrā un Beltos, kas grozīta ar konvencijas dalībvalstu pārstāvju konferences protokolu un parakstīta Varšavā 1982. gada 11. novembrī.Konvencijas un protokola teksti pievienoti šim lēmumam.2. pantsPadomes priekšsēdētājs deponē pievienošanās dokumentus Polijas Tautas Republikas valdībai saskaņā ar konvencijas XVIII pantu [3].3. pantsŠo lēmumu publicē Eiropas Kopienu Oficiālajā Vēstnesī.Briselē, 1983. gada 25. jūlijāPadomes vārdā —priekšsēdētājsC. Simitis[1] OV C 117, 30.4.1983., 4. lpp.[2] Atzinums sniegts 1983. gada 8. jūlijā (Oficiālajā Vēstnesī vēl nav publicēts).[3] Padomes ģenerālsekretariāts publicēs attiecībā uz Kopienu Eiropas Kopienu Oficiālajā Vēstnesī"konvencijas" spēkā stāšanās datumu.--------------------------------------------------


title: Padomes un komisijas lēmums (2004. gada 23. februāris), par Stabilizācijas un asociācijas nolīguma noslēgšanu starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses

text:
Avis juridique important

|

32004D0239

Official Journal L 084 , 20/03/2004 P. 0001 - 0002

PADOMES UN KOMISIJAS LĒMUMS(2004. gada 23. februāris),par Stabilizācijas un asociācijas nolīguma noslēgšanu starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses (2004/239/EK; EAEK)EIROPAS SAVIENĪBAS PADOME,EIROPAS KOPIENU KOMISIJA,ņemot vērā Eiropas Kopienas dibināšanas līgumu, jo īpaši tā 310. pantu saistībā ar 300. panta 2. punkta pirmās daļas pēdējo teikumu un 300. panta 3. punkta otro daļu[1],ņemot vērā Eiropas Atomenerģijas kopienas dibināšanas līgumu, jo īpaši tā 101. panta otro daļu,ņemot vērā Komisijas priekšlikumu[2],ņemot vērā Eiropas Parlamenta piekrišanu[3],ņemot vērā Padomes apstiprinājumu, kas sniegts saskaņā ar Eiropas Atomenerģijas kopienas dibināšanas līguma 101. pantu,tā kā:(1) Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses, Eiropas Kopienas vārdā parakstīja Luksemburgā, 2001. gada 9. aprīlī saskaņā ar Padomes 2001. gada 4. aprīļa Lēmumu, ņemot vērā tā noslēgšanu.(2) Šajā Nolīgumā ietvertos tirdzniecības noteikumus piemēro izņēmuma kārtā saistībā ar stabilizācijas un asociācijas procesā īstenoto politiku, un tie Eiropas Savienībai neradīs precedentu Kopienas tirdzniecības politikā ar trešajām valstīm, izņemot Rietumbalkānu valstis.(3) Šā Nolīguma noteikumi, uz kuriem attiecas Eiropas Kopienas dibināšanas līguma Trešās daļas IV sadaļa, ir saistoši Apvienotajai Karalistei un Īrijai kā atsevišķām Līgumslēdzējām Pusēm, un ne kā Eiropas Kopienas dalībvalstīm līdz brīdim, kad Apvienotā Karaliste vai Īrija paziņo bijušajai Dienvidslāvijas Maķedonijas Republikai, ka tā uzņemas Eiropas Kopienas dalībvalsts saistības saskaņā ar Protokolu par Apvienotās Karalistes un Īrijas nostāju, kas pievienots Līgumam par Eiropas Savienību un Eiropas Kopienas dibināšanas līgumam. Tas pats attiecas uz Dāniju saskaņā ar šiem Līgumiem pievienoto Protokolu par Dānijas nostāju.(4) Šis nolīgums jāapstiprina,IR PIEŅĒMUŠAS ŠO LĒMUMU.1. pantsAr šo Eiropas Kopienas un Eiropas Atomenerģijas kopienas vārdā apstiprina Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses, tam pievienotos pielikumus un protokolus, kā arī Nobeiguma aktam pievienotās deklarācijas.Pirmajā daļā minētie dokumenti ir pievienoti šim lēmumam.2. pants1. Kopienas nostāju Stabilizācijas un asociācijas padomē un Stabilizācijas un asociācijas komitejā, kad Stabilizācijas un asociācijas padome pilnvarojusi Stabilizācijas un asociācijas komiteju rīkoties, nosaka Padome pēc Komisijas priekšlikuma vai, ja nepieciešams, Komisija, saskaņā ar attiecīgajiem Līgumu noteikumiem.2. Saskaņā ar Stabilizācijas un asociācijas nolīguma 109. pantu Padomes priekšsēdētājs ir arī Stabilizācijas un asociācijas padomes priekšsēdētājs. Stabilizācijas un asociācijas komitejas priekšsēdētājs saskaņā ar šīs komitejas reglamentu ir Komisijas pārstāvis.3. Lēmumu par Stabilizācijas un asociācijas padomes un Stabilizācijas un asociācijas komitejas lēmumu publicēšanu Eiropas Savienības Oficiālajā Vēstnesī katrā konkrētajā gadījumā pieņem attiecīgi Padome vai Komisija.3. pantsAr šo Padomes priekšsēdētāju pilnvaro izraudzīt personu(-as), kam piešķirtas pilnvaras Eiropas Kopienas vārdā deponēt nolīguma 127. pantā paredzēto paziņošanas aktu. Komisijas priekšsēdētājs deponē minētos paziņošanas aktus Eiropas Atomenerģijas kopienas vārdā.Briselē, 2004. gada 23. februārīPadomes vārdā priekšsēdētājsB. CowenKomisijas vārdā -priekšsēdētājsRomano Prodi[1] Pēc Eiropas Ogļu un tērauda kopienas darbības beigām 2002. gada 23. jūlijā Eiropas Kopiena ir pārņēmusi visas Eiropas Ogļu un tērauda kopienas tiesības un pienākumus (OV L 194, 23.7.2002., 35. lpp.).[2] OV C 213 E, 31.7.2001., 23. lpp.[3] OV C 27 E, 31.1.2002., 59. lpp.


title: Padomes Lēmums 2012/812/KĀDP ( 2012. gada 20. decembris ), ar ko groza Kopējo nostāju 2003/495/KĀDP, kas attiecas uz Irāku

text:
               21.12.2012

               LV

               Eiropas Savienības Oficiālais Vēstnesis

               L 352/54

         PADOMES LĒMUMS 2012/812/KĀDP
   (2012. gada 20. decembris),
   ar ko groza Kopējo nostāju 2003/495/KĀDP, kas attiecas uz Irāku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2003. gada 7. jūlijā pieņēma Kopējo nostāju 2003/495/KĀDP, kas attiecas uz Irāku (1), īstenojot Apvienoto Nāciju Organizācijas Drošības padomes (ANO DP) Rezolūciju Nr. 1483 (2003).

               (2)

               ANO DP 2010. gada 15. decembrī pieņēma Rezolūciju Nr. 1956 (2010), ar kuru tā nolēma, ka visi ieņēmumi no Irākas Attīstības fonda būtu jāpārved uz tā funkcijas pārņemošo Irākas valdības struktūru kontu vai kontiem un ka Irākas Attīstības fonda darbība būtu jābeidz ne vēlāk kā 2011. gada 30. jūnijā.

               (3)

               Tādēļ Kopējā nostāja 2003/495/KĀDP būtu jāgroza, lai iesaldētos līdzekļus, citus finanšu aktīvus vai saimnieciskos resursus ļautu pārvest uz Irākas Attīstības fonda funkcijas pārņemošajām struktūrām, kuras Irākas valdība izveido saskaņā ar Drošības padomes Rezolūcijām Nr. 1483 (2003) un Nr. 1956 (2010).

               (4)

               Tāpēc būtu attiecīgi jāgroza Kopējā nostāja 2003/495/KĀDP,

         IR PIEŅĒMUSI ŠO LĒMUMU.
   1. pants
   Kopējās nostājas 2003/495/KĀDP 2. pantu aizstāj ar šādu:

      “2. pants
      Visus līdzekļus vai citus finanšu aktīvus vai ekonomiskos resursus:

                  a)

                  kas piederējuši iepriekšējai Irākas valdībai vai tās valsts struktūrām, sabiedrībām vai resoriem, kuri 2003. gadā 22. maijā atradās ārpus Irākas, ko konstatējusi komiteja, kura izveidota saskaņā ar Drošības padomes Rezolūciju Nr. 661 (1990); vai

                  b)

                  kas ir izvesti no Irākas vai ko ieguvis Sadams Huseins vai citas iepriekšējā Irākas režīma augstākās amatpersonas un to tuvākie ģimenes locekļi, tostarp vienības, kas ir to īpašumā vai ko tieši vai netieši kontrolē tās vai personas, kuras rīkojas to vārdā vai to vadībā, ko konstatējusi komiteja, kura izveidota saskaņā ar Drošības padomes Rezolūciju Nr. 661 (1990),

            nekavējoties iesaldē, un, ja vien uz šiem līdzekļiem vai citiem finanšu aktīviem vai saimnieciskajiem resursiem pašiem par sevi neattiecas iepriekšējs tiesas, administratīvs vai šķīrējtiesas nodibināts apgrūtinājums vai pieņemts spriedums, kuru gadījumā tos var izmantot, lai apmierinātu šādu apgrūtinājumu vai spriedumu, dalībvalstis tūlīt liek tos pārvest uz Irākas Attīstības fonda funkcijas pārņemošajām struktūrām, kuras Irākas valdība izveido saskaņā ar nosacījumiem, kas noteikti Drošības padomes Rezolūcijā Nr. 1483 (2003) un Rezolūcijā Nr. 1956 (2010).”

   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2012. gada 20. decembrī

            Padomes vārdā –

            priekšsēdētājs

         E. FLOURENTZOU

      (1)  OV L 169, 8.7.2003., 72. lpp.